*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 25ης Μαΐου 1983

για την τροποποίηση της απόφασης 80/1096/ΕΟΚ περί καθιερώσεως χρηματοδοτικής δράσεως της Κοινότητας για την εξάλειψη της κλασικής πανώλης των χοίρων

(83/254/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η απόφαση 80/1096/ΕΟΚ (4), όπως τροποποιήθηκε τελευταία από την απόφαση 81/477/ΕΟΚ (5), καθιέρωσε χρηματοδοτική δράση της Κοινότητας για την εκρίζωση της κλασικής πανώλης των χοίρων ·

ότι φαίνεται απαραίτητο το σύνολο των δαπανών για τις διάφορες ενέργειες της Κοινότητας στον κτηνιατρικό τομέα να συγκεντρωθεί στο κεφάλαιο των δαπανών του γεωργικού τομέα, για να εξασφαλισθεί μεγαλύτερη διαφάνεια της διάθεσης των πιστώσεων ·

ότι, προκειμένου οι κοινοτικές δαπάνες που συνδέονται με την προαναφερόμενη δράση να υπαχθούν σε κατάλληλους δημοσιονομικούς και χρηματοδοτικούς κανόνες και διαδικασίες, πρέπει να εφαρμοσθούν στον τομέα αυτό, mutatis mutandis, τα αντίστοιχα άρθρα του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (6), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (7), καθώς και ο κανονισμός (ΕΟΚ) αριθ. 129/78 του Συμβουλίου της 24ης Ιανουαρίου 1978 περί των τιμών συναλλάγματος στο πλαίσιο της κοινής πολιτικής γεωργικών διαρθρώσεων (8),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 80/1096/ΕΟΚ τροποποιείται ως εξής:

1. Το πρώτο άρθρο αντικαθίσταται από το ακόλουθο κείμενο:

«Άρθρο 1

Για τα μέτρα που προβλέπονται από:

- την οδηγία 80/217/ΕΟΚ του Συμβουλίου της 22ας Ιανουαρίου 1980 περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (6),

και

- την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (7),

χορηγείται χρηματοδοτική ενίσχυση από την Κοινότητα.

(6) ΕΕ αριθ. L 47 της 21. 2. 1980, σ. 11.

(7) ΕΕ αριθ. L 325 της 1. 12. 1980, σ. 1.»

2. Το άρθρο 2 αντικαθίσταται από το ακόλουθο κείμενο:

«Άρθρο 2

1. Η διάρκεια της κοινοτικής συμμετοχής στην πραγματοποίηση των μέτρων που αναφέρονται στο άρθρο 1 είναι πέντε χρόνια.

2. Η προβλεπόμενη συνδρομή που θα επιβαρύνει τον προϋπολογισμό της Κοινότητας στο κεφάλαιο των δαπανών του γεωργικού τομέα υπολογίζεται σε 35 εκατομμύρια ECU για τη διάρκεια της δράσεως που προβλέπεται στην παράγραφο 1.»

3. Στο άρθρο 3:

α) η παράγραφος 1 αντικαθίσταται από το ακόλουθο κείμενο:

«1. Για τις δαπάνες των Κρατών μελών, όσον αφορά τα μέτρα που θεσπίζονται κατ' εφαρμογή του προγράμματος που αναφέρεται στο άρθρο 5 χορηγείται ενίσχυση από την Κοινότητα εντός των ορίων που καθορίζονται στο άρθρο 2.»·

β) στην παράγραφο 2, οι λέξεις «Το Ταμείο, τμήμα Προσανατολισμού» αντικαθίστανται από τον όρο «η Κοινότητα».

4. Στο άρθρο 4, η παράγραφος 2 αντικαθίσταται από το ακόλουθο κείμενο:

«2. Το άρθρο 7 παράγραφος 1 του κανονισμού (ΕΟΚ) αριθ. 729/70 εφαρμόζεται στις αποφάσεις της

Επιτροπής σχετικά με την κοινοτική χρηματοδότηση του παρόντος μέτρου.»

5. Παρεμβάλλεται το ακόλουθο άρθρο:

«Άρθρο 5α

Ο κανονισμός (ΕΟΚ) αριθ. 129/78 και τα άρθρα 8 και 9 του κανονισμού (ΕΟΚ) αριθ. 729/70 εφαρμόζονται mutatis mutandis.»

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 25 Μαΐου 1983.

Για το Συμβούλιο

Ο Πρόεδρος

I. KIECHLE

(1) ΕΕ αριθ. C 299 της 16. 11. 1982, σ. 8.

(2) ΕΕ αριθ. C 68 της 14. 3. 1983, σ. 86.

(3) ΕΕ αριθ. C 77 της 21. 3. 1983, σ. 3.

(4) ΕΕ αριθ. L 325 της 1. 12. 1980, σ. 5.

(5) ΕΕ αριθ. L 186 της 8. 7. 1981, σ. 22.

(6) ΕΕ αριθ. L 94 της 28. 4. 1970, σ. 13.

(7) ΕΕ αριθ. L 367 της 31. 12. 1980, σ. 87.

(8) ΕΕ αριθ. L 20 της 25. 1. 1978, σ. 16.